《用绰中韵送正臣正臣欲归隐而无资故广其意以》
宋代·洪迈

华裾锦领乌纱帻，气盖当年五陵侠。
胸中傀儡不可平，拂衣归来抱长铗。
轩然寄傲楸枰间，长恨坐隐非云山。
相逢笑我着微粟，我归未可君何难。
世人钱作牛吼音，谁能立谈寿千金。
空令拥鼻诵招隐，知君心在仙峰阴。
故山自叹无归期，作诗但拟渊明词。
却愁他日林下信，千里寄我惟当归。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。